S-39/2015

Ár 2015, miðvikudaginn 4. febrúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf héraðsdómara, kveðinn upp dómur í sakamálinu nr. 39/2015: Ákæruvaldið (S-kvk-nf I-kvk-nf G-kvk-nf) gegn Á-kk-þgf G-kk-þgf C-x-x (B-kk-nf E-kk-nf hdl.), sem tekið var til dóms 3. febrúar 2015.

Málið er höfðað með ákæru ríkissaksóknara, dagsettri 6. júní 2013, á hendur ákærða, Á-kk-þgf G-kk-þgf C-x-x, kt. [...], refsifanga, „fyrir líkamsárás, með því að hafa, sunnudaginn 10. apríl 2011, að [...], slegið A þungu höggi með krepptum hnefa hægra megin í andlitið með þeim afleiðingum að hann hlaut glóðarauga og sokkið auga, brot á kinnbeini og framhöfðabeini hægra megin, brot í hægra augntóftargólfi með tilfærslu og væga tvísýnistruflun.

Telst þetta varða við 1. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Af hálfu A, kt. [...], er gerð sú krafa að ákærða verði gert að greiða skaða- og miskabætur samtals að fjárhæð kr. 1.225.900 með vöxtum skv. 8. gr. vaxtalaga nr. 38/2001 frá 10. apríl 2011 en síðan með dráttarvöxtum skv. 9. gr., sbr. 1. mgr. 6. gr. vaxtalaga frá birtingu kröfunnar til greiðsludags.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Ákærði var dæmdur í 10 ára fangelsi í september 2013. Með hliðsjón af 78. gr. almennra hegningarlaga verður honum ekki gerð frekari refsing fyrir brot þetta.

Af hálfu A er þess krafist að ákærði verði dæmdur til þess að greiða honum 1.225.900 krónur í skaðabætur ásamt vöxtum samkvæmt 8. gr. laga um vexti og verðtryggingu nr. 38, 2001, frá tjónsdegi 10. apríl 2011 en með dráttarvöxtum samkvæmt 9. gr. laganna frá birtingu kröfunnar til greiðsludags. Sundurliðast krafan svo:

Miskabætur 900.000 krónur

Þjáningabætur 100.000 -

Lögfræðikostnaður ásamt vsk. 225.000 -

Ákærði mótmælir bótakröfunni í málinu sem of hárri og órökstuddri

Miskabætur til A þykja hæfilega ákveðnar 700.000 krónur og að álitum ber að dæma honum 75.000 krónur í þjáningabætur. Kröfu um bætur fyrir kostnað við að halda fram kröfunni ber að taka til greina. Ber þannig að dæma ákærða til þess að greiða A 1.025.000 krónur í skaðabætur ásamt almennum vöxtum samkvæmt 8. gr. laga um vexti og verðtryggingu frá 10. apríl 2011 til 19. febrúar 2015 en frá því með dráttarvöxtum samkvæmt 9. gr. laganna til greiðsludags.

Dæma ber ákærða til þess að greiða verjanda sínum, B-kk-þgf E-kk-þgf hdl. 150.000 krónur í málsvarnarlaun og G-kk-þgf E-kk-þgf hrl. 150.000 krónur í réttargæsluþóknun, hvort tveggja að meðtöldum virðisaukaskatti.

Loks ber að dæma að ákærði greiði annan kostnað af málinu, 34.500 krónur.

DÓMSORÐ:

Ákærða, Á-kk-þgf G-kk-þgf C-x-x, er ekki gerð frekari refsing.

Ákærði greiði A 1.025.000 krónur í skaðabætur ásamt almennum vöxtum samkvæmt frá 10. apríl 2011 til 19. febrúar 2015 en frá því með dráttarvöxtum til greiðsludags.

Ákærði greiði verjanda sínum, B-kk-þgf E-kk-þgf hdl. 150.000 krónur í málsvarnarlaun og G-kk-þgf E-kk-þgf hrl. 150.000 krónur í réttargæsluþóknun.

Loks greiði ákærði greiði annan kostnað af málinu, 34.500 krónur.

P-kk-nf G-kk-nf